google/wiki40b huggingface dataset:
Rijkswaterstaat

Rijkswaterstaat er siden 1. januar 2006 et selvstendig, utførende direktorat innen det nederlandske departementet for offentlige arbeider og vannforvaltning (ned.: Ministerie van Verkeer en Waterstaat). Direktoratet ble opprettet i 1798 under navnet Bureau voor den Waterstaat.

Formål

Rijkswaterstaat er ansvarlig for den praktiske siden av nybygging og vedlikehold av Nederlands (vann)veinett. Direktoratet deltar også i sluttfasen av større jernbaneprosjekter som Betuweruten og HSL-Sør. Innen direktoratet deles staben uformelt i de som arbeider for vått (vannsektoren) eller tørt (veibygging og vedlikehold). Organisasjonens oppgave oppsummeres som «Rijkswaterstaat er den nasjonale tjenestesektoren som arbeider for tørre ben, rent og nok vann, òg for trygg trafikk med god gjennomstrømning». Rijkswaterstaat er inndelt i ti regiontjenester, seks tjenester for spesialistarbeid og en annen tjeneste.
Pat Garrett & Billy the Kid

Rollen i Pat Garrett and Billy the Kid

En gang i 1972 snakket Rudy Wurlitzer med Dylan om å bidra med musikk til Pat Garrett and Billy the Kid. Wurlitzer hadde skrevet filmens originale manus, og var en gammel venn av Dylan.
«Rudy trengte en sang til filmen», fortalte Dylan i et intervju gjort i 1973. «Jeg hadde ingenting å gjøre akkurat da. Rudy sendte meg manuset, jeg leste det og likte det. Senere så jeg filmene The Wild Bunch, Straw Dogs og Cable Hogue og likte dem. Den beste er Ride the High Country... Så skrev jeg «Billy» i full fart».
Senere var Dylan interessert i å bidra med mer enn bare «Billy». Dylan spurte Wurlitzer det var mulig å få en rolle i filmen, men Wurlitzer var ikke positiv til det. Rundt Thanksgiving Day, reiste Dylan og kona hans til Durango, Mexico, hvor Sam Peckinpah filmet Pat Garret & Billy the Kid. Dylan hadde alltid uttrykt interesse for mexikansk kultur, og han var mer enn villig til å ta turen.
Ifølge Kris Kristofferson og James Coburn – to av hovedrolleinnhaverne – var ikke Peckinpah særlig entusiastisk for Dylans deltagelse. Men etter at Dylan hadde spilt «Billy» og «Goodbye Holly», sa Peckinpah at Dylan måtte få en rolle og at Wurlitzer måtte finne noe som passet.

Innspilling

Mot slutten av filminnspillingen startet Dylan innspillingen i Columbia Records' studio i Mexico by, sammen med lokale mexikanske musikere og medlemmer av Kris Kristoffersons band.
Dylan strevde med innspillingen av «Billy», han begynte å kutte ned på arrangementet og til slutt var han bare backet av bassisten Terry Paul. Dette opptaket dukket opp på albumet som «Billy 4». Innspillingen holdt på til klokken fire om natta, men det kom ikke noe særlig brukbart materiale ut av det.
I mellomtiden ble Jerry Fielding hentet inn for å rettlede Dylan i arbeidet hans. Fielding hadde erfaring med filmmusikk, men hadde et veldig konservativt syn på populærmusikk. Dette var Dylan fullt klar over, men Dylan fulgte allikevel rådene til Fielding. Fielding hadde også hørt Dylans nye låt, «Goodbye Holly», som var skrevet til en spesiell scene i filmen. Fielding foreslo at Dylan droppet denne sangen og skrev en ny en, som skulle handle om Sherriff Bakers død. Alle unntatt Fielding likte den nye sangen, «Knockin' on Heaven's Door». Fielding ga opp og takket for seg. Dylan spilte inn den endelige versjonen av «Knockin' On Heaven's Door» i februar 1973, denne gangen på Warner Bros.' soundstage i Burbank, California.

Outtakes

Innspillingene i Mexico by ga to outtakes verdt å nevne: «Peco's Blues», en instrumental basert på den tradisjonelle «What Does The Deep Sea Say?» og sangen «Goodbye Holly». Begge sangene ble forkastet, men dukket opp på bootlegger etterhvert.
Under Burbankinnspillingene kom et par spontane innspillinger, blant annet en jam kalt «Sweet Amarillo» og en enkel, improvisert sang kalt «Rock Me Mama». Ingen av dem ble seriøst vurdert til soundtracket. Den siste ble skrevet og spilt inn som «Wagon Wheel», av roots rock bandet Old Crow Medicine Show, og senere av artister som Against Me! og andre.

Sporliste

Alle sanger av Bob Dylan.
Antistathmoptera

Utseende

Middelsstore til store (vingespenn 60-100 millimeter) påfuglspinnere, bakvingene er trukket ut til lange stjerter, særlig hos hannene. Vingene er brune med em mørk tverrstripe, hver vinge gjerne også med en sølvaktig hvit flekk.

Utbredelse

Slekten er utbredt i Afrika.
Friidrett under Samveldelekene 2018 – 100 meter menn (T38)

100 meter for menn (T38) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 9. april 2018. Øvelsen var også åpen for utøvere i klassen T37. 
Kun finale ble avholdt.
Mistreated

Struktur

Sangen starter med sangens hovedtema spilt av Blackmore på elektrisk gitar, med en taktfast basstromme som eneste akkompangement. Resten av instrumentene kommer inn ved starten av første vers. Rytmen er en tung blues, og hvert vers etterfølges av en kort og klagende gitarsolo.
På slutten av sangen økes tempoet, og over en forrykende gitarsolo «synger» Coverdale og Glenn Hughes som et slags «gråtekor». Dette bygges opp til et crescendo, hvorpå sangen brått og kort er tilbake til den tunge bluesrytmen og siste verselinje fremføres med sår og sukkende stemme. Teksten handler om en mann som føler seg misbrukt av en kvinne.
Under innøvninger av sangen var Ritchie Blackmore ikke helt fornøyd med Coverdales sang, og mente at han måtte opp en oktav fra sin normale sangstemme. Dette for at sangen skulle få den sårheten teksten «krevde». Coverdale gjorde som han fikk beskjed om, og resultatet var at han på slutten av sangen ble meget sår på stemmebåndet. Men effekten med den såre og sukkende avslutningen gjør at man nesten kan føle hvor såret personen i teksten er blitt.

Alternative versjoner

På 30 års-jubileumsutgivelsen av albumet Burn finnes en remixet versjon av sangen («Mistreated 2004 Remix»). Denne versjonen er ikke vesentlig forskjellig fra den originale miksen, men er tre sekunder lengre.
Hikaru Kitagawa

Landslaget

Hikaru Kitagawa spilte 5 landskamper for Japans kvinnelandslag.
West Mercia Constabulary

West Mercia Constabulary er en engelsk politistyrke som betjener Shropshire (inkludert Telford and Wrekin), Herefordshire og Worcestershire, et område med omkring 1,1 million innbyggere. Den er den fjerde største politistyrken i England og Wales, med 2 401 polititjenestemenn (2005). Hovedkvarteret ligger i Worcester.
Styrken er underlagt West Mercia Police Authority, en komité med 17 medlemmer som fører tilsyn med politiets arbeid.
Gemmologi

Gemmologi, også omtalt som gemologi, er læren om edelstener. Uttrykket stammer fra det latinsk ordet «gemma», som betyr juvel, og det greske ordet «logos», som betyr lære. Gemmologer er således personer som har gjennomgått og bestått studiet i gemmologi (diplomeksamen). Disse personene får et internasjonalt sertifikat som dokumenterer at de er i stand til å vurdere edelstener.
Gemmologer spesialiserer seg i ulike retninger for ulike vurderinger av edelstener; verdi, kvalitet, opprinnelse, diamant, smaragd, ekte/syntetisk.
De senere år har det kommet stadig større mengder med syntetiske edelstener på markedet som f. eks. cubic zirconia.
Benjamin Mkapa National Stadium

Oversikt

Stadionet brukes primært til fotballkamper, og har en kapasitet på 60 000 tilskuere. Stadionet, som hadde en kostnad på 56,4 mrd TZS, ble bygget av Beijing Construction Engineering Group, og er delfinansiert av Kina. Stadionet er i henhold til FIFAs og OL-standard, og erstattet Uhuru Stadium som nasjonalarena.
Barbagiuan

Barbajuan, barbagiuan eller barbagiuai, også stavet barbaguiai er en typisk forrett fra østre del av den franske riviera og Monaco, og litt inn i det nordlige Italia. Forretten, som er en slags ravioli, lages av gresskar, spinat, ris, ost og purreløk.
Skatteparadis

Et skatteparadis er et sted hvor visse skatter er lagt på et lavt eller ikke-eksisterende nivå. Dette oppmuntrer rike personer og/eller firmaer til å etablere seg i områder de ellers ville oversett. Forskjellige jurisdiksjoner pleier å ha forskjellige typer skatter og forskjellige typer kategorier folk og/eller bedrifter.
Jose Rizal University

Jose Rizal University (JRU) er en privat utdannelsesinstitusjon. Den ligger ved Shaw Boulevard i Mandaluyong City (i Metro-Manila på Filippinene. Universitetet gir grader opp til og inklusive doktorgradsnivå.
Jose Rizal University ble grunnlagt i 1919 av Vicente K. Fabella. Det er oppkalt etter den filippinske nasjonalhelt Jose Rizal.
Spillmodifikasjon

Spillmodifikasjon, populært kalt mod, er modifikasjon, det vil si forandring eller tilspasning, av et videospill. En mod baserer seg ofte på spillmotoren til et spill, mens den forandrer elementer som modeller, teksturer, baner eller handling. Modifikasjoner tar lang tid å lage, siden koding, animasjoner, baner, modeller, teksturer og lyder alt må henge sammen.
En total konvertering er en slags mod, med den forskjellen at så godt som alt i spillet er blitt endret.
Antisthenes

Liv og virke

Antisthenes ble født på midten av 400-tallet f.Kr. som sønn av Antisthenes fra Athen. Hans mor var derimot utlending fra Trakia. I sin ungdom var han med i kampen ved Tanagra i 426 f.Kr. under Peloponneskrigen. Siden ble han en disippel først av Gorgias og deretter av Sokrates. Han var tilstede ved Sokrates' død i 399 f.Kr.
Så ivrig var han etter å høre Sokrates' ord at han daglig gikk fra Peiraeus til Athen, og han overtalte sine venner til å slå følge med ham. Fylt av entusiasme over Sokrates' idéer grunnla han en egen skole i Kynosarges. Her ble de fattigere atenere tiltrukket av enkelheten i hans liv og lære. Han skydde verdens pomp og prakt og gikk kledd i en enkel kappe og bar en stokk og en pung som symbol på sin filosofi. Dette antrekket ble uniformen til hans tilhengere, men Sokrates bemerket om antrekket at «jeg ser din forfengelighet gjennom kappen, Anthistenes».
Diogenes Laertios forteller at Anthistenes' verker fylte ti bøker, men bare fragmenter av dette eksisterer i dag. Det kan virke som hans litterære trekk var dialogen, slik som hos mange andre tidlige filosofer, og hvor effekten av hans tidligere trening i retorikk kan gjenkjennes. Aristoteles omtalte ham som uutdannet og enkel, i Platons beskrivelse er han en mann som forgjeves kjemper mot dialektikkens vanskeligheter. Når det er sagt, så er nok disse uttalelsene noe farget av kampen mellom de forskjellige filosofiske skolene.
Jordskjelvet i Nepal i april 2015

Materielle ødeleggelser

Jordskjelvet rammet en rekke sentrale kulturminner og turistattraksjoner i Katmandudalen hardt. Blant stedene som ble alvorlig skadet eller jevnet med jorden er Durbar-plassene i Katmandu, Bhaktapur og Lalitpur, med tvillingpagodene Shiva og Narayan, som alle står oppført på UNESCOs verdensarvliste, samt mer enn 50 pagoder, templer og palasser. Andre verdensarvsteder, slik som det nesten 62 meter høye Dharahara-tårnet, kollapset, mens Boudhanath-stupaen, Pashupatinath-tempelet og det buddhistiske tempelet på Swayambhunath alle fikk mindre skader.
8. divisjon fotball for menn 2013

Vestfold Fotballkrets (vår)

¹ De fem svakest plasserte lagene dannet høstesesongen i 9. divisjon. Kilde: VFK '13
² Nesjar 2, Hedrum 2/Hvarnes og Falk 3 trakk seg fra spill i høstsesongen.
Eoin Colfer

Liv

Eoin Colfer vokste opp i Wexford, en liten by på  sørkysten av Irland, sammen med sine fire brødre, Paul, Eamon, Donal og Niall. Faren hans var barneskolelærer, artist og historiker. Moren hans var dramalærer. På barneskolen oppdaget han at han likte å skrive historier. Han tegnet tegninger til det han skrev. Han lagde også skuespill, mest om vikingene, der han brukte vennene sine i historiene, og var selv helten. Vennene var ikke imponert, for historiene var brutale, og det var bare helten som overlevde.
I 1986 ble han barneskolelærer, slik som sin far. Selv om han nå var lærer, fortsatte han med skrivingen sin på fritiden. I 1991 giftet han seg med Jackie, som han møtte i sitt femte år på universitetet. Nå lever de sammen med sønnene sine, Finn og Seán.
Benefisert gods

Benefisert gods er jordeiendom som ligger til et embete, og som embetsinnehaveren (beneficiarius) selv bruker eller har leieinntekter av.
Ved reformasjonen inndro Kongen formelt alle eiendommer tilhørende kirker og klostre. I praksis fortsatte imidlertid den gamle ordningen med innkreving av avgifter og bortforpaktning av skatterettigheter. Eiendommene ble formelt benefisert vedkommende geistlige, sivile eller militære embetsmann eller eventuelt dennes enke etter enevoldskongens nådige bestemmelse. 20. august 1821 kom lov angående det benefiserede gods. Denne loven omhandler det offentlige jordegodset i tre kategorier – det som direktet tilhører staten, det som er benefisert embeter og brukes av innehaveren, og det som er benefisert stiftelser. Den bestemmer at for fremtiden skal alt offentlig jordegods bestyres og anvendes etter denne lovens forskrifter. Loven oppretter også Opplysningsvesenets fond og bestemmer at inntektene for dette fondet skal holdes adskilt i to deler, nemlig de vedvarende årlige inntekter, som straks kan anvendes til opplysningsvesenets fremme, og de tilfeldige temporære inntekter (eksempelvis salgssummer og bøter) som skal gjøres fruktbringende.
Det internasjonale ishockeyforbundet

Det internasjonale ishockeyforbundet, på engelsk International Ice Hockey Federation (IIHF), ble grunnlagt i 1908 og er et internasjonalt forbund for ishockey. Det har 69 medlemsland og er ishockyens motsvarighet til fotballens FIFA. Det er IIHF som arrangerer Verdensmesterskap for både kvinner og menn i ishockey. Hovedkontoret ligger i Zürich i Sveits. IIHFs president siden 1994 er René Fasel fra Sveits.
Som del av 100-års jubileet for IIHFs grunnlegging, ble ishockey-VM 2008 lagt til Canada, hockeyens fødested. Det var første gang at mesterskapet ble holdt i Canada.
Norges Ishockeyforbund (NIHF) er medlem av IIHF.
St. Johanneslogen Oscar til de syv Bjerges deputasjonsloge i Sunnfjord

St. Johanneslogen Oscar til de syv Bjerges deputasjonsloge i Sunnfjord er en deputasjonsloge i Den Norske Frimurerorden, som ble innviet den 30. november 2001 i Sunnfjord.
Deputasjonslogens historie starter med Oscar til de syv Bjerges frimurergruppe i Sunnfjord, som ble stiftet den 6. mai 1988. I 2001 ble den opphøyd til deputasjonsloge underlagt St. Johanneslogen Oscar til de syv Bjerge.
Raysymmela

Utseende

Små, hvelvede, blanke oldenborrer. Hode og pronotum er gjerne svarte, dekkvingene gulbrune. "Snuten" (clypeus) er avrundet trapesformet med litt opphøyet forkant. Undersiden er kledt med korte, stive børster.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Sør-Amerika (Peru, Bolivia, Brasil og Argentina).
Pseudoharpya

Utseende

En middelsstore, noe bred, litt blank trebukk, svart med lyse tegninger. Disse kan variere i farge fra kremgult til skinnende lysgrønt. Antennene er kortere enn kroppen, pronotum har en kraftig pigg på hver side.

Levevis

Som de fleste andre trebukker borer larvene i ved.

Utbredelse

Arten er utbredt i Sentral-Afrika.
Jóhanna Guðrún Jónsdóttir

Plateinnspillinger og utdanning

Som liten sang hun på musikkskole og spilte inn sin første plate da hun var ni år gammel. Albumet Jóhanna Guðrún 9 ble utgitt 16. oktober 2000, og i 2001 ble hennes andre plate, Ég sjálf, gitt ut. I 2003 kom den tredje platen Jól með Jóhönnu, en samling av forskjellige julesanger. I 2008 kom hennes første plate som voksenartist, Butterflies and Elvis.
Jónsdóttir har studert ved Söngskolinn i Reykjavík, The Reykjavik Academy of Singing and Vocal Arts. På Island har hun hatt tre album som har solgt til gull, og ett til platina.

Eurovision Song Contest 2009

I 2009 deltok hun med sangen «Is It True?» i Söngvakeppni sjónvarpsins, den islandske versjonen av Melodi Grand Prix. I avstemningen vant hun med 19 076 stemmer, tilsvarende 28 prosent av stemmene. 
I finalen av Eurovision Song Contest 2009 kom hun på andreplass, bare slått av norske Alexander Rybak og «Fairytale». Sammen med andreplassen i 1999 er dette Islands beste plassering i konkurransen. Sangen «Is It True?» ble en hit i flere land rundt om i Europa, inkludert Norge.

Norge

I februar 2012 flyttet Jónsdóttir til Norge og Kongsvinger for å jobbe videre med en karriere i Europa og ha lettere tilgang til å reise rundt i flere land. Senere flyttet hun tilbake til hjembyen Hafnarfjörður på Island.
Xue Yue

Bakgrunn

Xue Yue var en hakka-kineser født i en bondefamilie. Han meldte seg til hæren i 1914, da han var 18 år gammel. Noen år senere, da Chiang Kaishek grunnla militærakademiet i Whampoa, var Xue en av kandidatene.

Militær

Etter at Chiang hadde renset deler av landet for kommunister under nordekspedisjonen jagde Xues soldater kommunistene 20 000 kilometer til fots, hvor han nesten utryddet dem, og tvang dem til å starte den lange marsjen. For disse bedriftene hyllet Chiang ham som "et sant offisersforbilde."
Riktignok var Xues lojalitet uklar etter Xian-episoden i 1936, da han personlig tilbød seg å arrestere Chiang og gi ham til kommunistene hvis Chiang nektet å umiddelbart begynne å slåss mot japanerne. Selv om han umiddelbart forsonte seg med Chiang Kaishek, var Xues forhold til Guomindang anspent gjennom hele den andre kinesisk-japanske krig. Xue kommanderte den 19. hæravdelingen som sloss i slaget om Shanghai. Senere, i 1938, kommanderte han den østlige Henan-hæren. 
Xue var også involvert i slaget om Wuhan, hvor han kommanderte det 1. armékorps. I fjellene rundt Wuhan lyktes det Xue å nesten ødelegge hele den 106. keiserlige japanske divisjon. Xue Yues tropper var også suksessfulle i flere slag på den 9. front: det andre og tredje slaget om Changsha og slaget om Changde, men ble beseiret i det fjerde slaget om Changsha.
KMT og den amerikanske generalen Joseph Stilwell nektet å levere ammunisjon til Xues tropper på grunn av den voldsomme korrupsjonen i KMT. På den annen side fikk Xue våpen fra Claire Chennault, og Xue og Chennault forble gode venner helt til Chennaults død i 1958.
Etter andre verdenskrig ble forholdet mellom Chiang og Xue forverret. Da nasjonalistene trakk seg tilbake til Taiwan i 1949, ble Xue Yue satt til å forvare Hainan, men måtte snart gi opp forsvaret.
På Taiwan var han halvveis pensjonert og ble en symbolsk rådgiver for den taiwanske hær. Han bodde der til sin død i 1998, 101 år gammel. Alt i alt var han en av de mest vellykkede og mest respekterte militære lederne fra Whampoa-akademiet.
Storgatan (Umeå)

Historie

Da Umeå i 1622 ble anlagt ved Umeälven ble byen lagt ut i et rutenett, med to langsgående lange gater parallelt med elven og fem vinkelrette bydeler som gikk helt ut mot elven. Den Södra långgatan (nåværende Storgatan) fortsatte forbi den vestre og østre bytollporten som Kustlandsvägen, som på 1600-tallet ble bygd ut som kjørevei. Kustlandsvägens lokale strekning gikk fra Röbäck, til ferjeleiet over Umeälven ved Backenkyrkan, gjennom Umeå og videre rundt Nydalasjöns sydspiss og videre mot Innertavle.
I 1780 ble Storgatan brolagt og i 1782 fikk Storgatan gatenummer, da det ble bestemt at alle Umeås hus og gårder skulle nummereres. Nummeret skulle males på en bordbit som skulle spikres over porten.
En ny byplan ble utarbeidet for Umeå i 1864. Den var påvirket av Nikolaistad (nåværende Vasa) som ble gjenoppbygd etter en brann 1852. Med den nye byplanen ble planområdet utvidet slik at Storgatan ble forlenget fram til Brogatan i vest og til nåværende Häradshövdingegatan i øst. Også gatebredden på blant annet Storgatan ble økt fra ca 4-5 meter til ca 18 meter (60 fot). Den utvidede gata ble også delt opp i kjørebane, fortau og rabatter. De ca 3 meter (10 fot) brede rabattene skulle beplantes med blomster og busker bekostet av huseier. Huseieren fikk også gjerdeplikt, noe som innebar at en tomt mot gata skulle være inngjerdet med plankegjerde eller et (maks 1,8 m høyt) stakittgjerde oppført i smakfull stil. Av kostnadsgrunner ble ikke disse reglene gjort gjeldende for allerede bebygde områder.
I byggeforskriftene fra 1866 for Umeå ble det bestemt at ved fortauskantene skulle "dertill tjenliga löfträd" plantes med jevne mellomrom, og Umeå fikk dermed sine første gatebjørker. Disse ble plantet langs den vestre delen av Storgatan. Det ble dog ikke plantet bjørker ved byens fortau i noen større skala før etter bybrannen i 1888 og i 1892 ble det bestemt at bjørk var de mest egnede trærne å plante langs fortauene.
Endringene i sentrum på 1950- og 1960-tallet påvirket også bebyggelsen i Storgatan. Få trehus ble igjen, og i stedet ble blant annet Domusvaruhuset (nåværende MVG-gallerian) med fire etasjer bygd langs Storgatan i 1963.
I 2002 ble Storgatan i sentrum (strekningen Renmarkstorget – Västra Rådhusgatan) tilbakeført til et mer opprinnelig utseende. Gaten fikk 6,5 m bred kjørebane og 5 meter bredt fortau med bjørker på begge sider av kjørebanen. Mellom bjørkene ble det anlagt langsgående parkeringsplasser.

Byggnadsminner langs Storgatan

Langs Storgatan ligger blant annet følgende byggnadsminner: Gamla lasarettet, Bagare Thillmans gård, Gamla slöjdskolan, Löjtnant Grahns gård, Hovrätten för Övre Norrland, Färgare Höglanders gård, von Ahnska magasinet, Gamla bankhuset ("smörasken"), Sparbankshuset, Umeå rådhus, Handelsbanken, Riksbankshuset, Moritzska gården, Scharinska villan, Ringstrandska villan, Länsresidenset og Umeå gamla fängelse.
Alvin og gjengen 2

Alvin og gjengen 2 (Org. tittel:Alvin and the chipmunks: The Squeakquel) er den andre filmen i serien om Alvin og gjengen. Den handler om tre jordekorn som har blitt rockestjerner, og på den ene konserten i Paris, Frankrike blir faren deres, Dave Seville skadet og lagt inn på sykehus, så guttene må bli passet på av fetteren til Dave, Toby. Bestemoren hans blir også lagt inn på sykehuset så nå er det opp til den rotete og klønete fetteren å passe på dem. Alvin, Simon og Theodore må begynne på skolen sammen med de vanlige ungene.
J.C.C. Michaelsen

Johan Carl Cristian Michaelsen (død 1802, antagelig i Bergen) var en maler som kom fra Rendsburg i Holstein. Etternavnet ble også skrevet Micaelsen, Han ble muligens tilkalt fra Tyskland til Trondhjem, der størstedelen av hans produksjon finnes. Han er blant annet kjent for veggmalerier og stukkarbeider på Stiftsgården og Harmonien i Trondheim og veggmaleriene i rokokkosalen ved Store Milde i Bergen (1786). Ved Damsgård hovedgård henger det også et portrett av Joachim Christian Geelmuyden Gyldenkrantz, malt av Michaelsen i 1783.
Bamburgh Castle

Bamburgh Castle et slott ved kysten i Bamburgh i Northumberland, England.
Det er bygget på en basaltklippe, og er først nevnt i 547 som sete for kong Ida av Bernicia. Hans barnebarn Ethelfrith gav det videre til sin kone Bebba, og det er fra henne navnet Bamburgh kommer, via den tidlige formen Bebbanburgh. Det opprinnelige slottet ble ødelagt av vikinger i 993.
Normannerne bygde en ny borg på samme sted. Denne utgjør kjernen i dagens slott. Henrik II bygde antagelig hovedbygningen. I 1095 tok Vilhelm II det etter en beleiring, etter at dets eier, Robert de Mowbray, jarl av Northumberland hadde støttet et opprør mot kongen. Jarlen ble tatt til fange før slottet falt, og hans kone fortsatte forsvaret, men overgav slottet da kongen truet med å blinde hennes mann. 
Slottet ble så monarkens eiendom, og en viktig utpost mot grensen til Skottland. Skotske raidere angrep det en rekke ganger. I 1464, under rosekrigene, ble Bamburgh det første slottet i England som falt etter bruk av artilleri, da Richard Neville, 16. jarl av Warwick tok det etter en ni måneder lang beleiring. 
Etter rosekrigene ble slottet liggende i ruiner, inntil det ble restaurert i 17. og 18. århundre. Restaureringen ble til slutt fullførst av den viktorianske industrimagnaten William Armstrong. 
Under andre verdenskrig fikk korvetten HMS «Bamborough Castle» navn etter slottet.